ai4bharat/Pralekha huggingface dataset:
জাহাজচলাচলমন্ত্রক
জাহাজ নির্মাণ শিল্পে ভারতের নেতৃত্বদানের মাধ্যমে 'আত্মনির্ভর ভারত' এর আওতায় জাহাজ মেরামতির সুযোগ সুবিধা বৃদ্ধির লক্ষ্যমাত্রা স্থির:শ্রী মান্ডব্য
নয়াদিল্লী, ৩০ জুন, ২০২০
কেন্দ্রীয় জাহাজ চলাচল দপ্তরের স্বাধীন দায়িত্বপ্রাপ্ত প্রতিমন্ত্রী শ্রী মনসুখ মান্ডব্য সোমবার  ভিডিও কনফারেন্সের মাধ্যমে শিপ ওনারস অ্যাসোসিয়েশন এবং শিপিং কর্পোরেশন অফ ইন্ডিয়ার প্রতিনিধিদের সঙ্গে বৈঠক করেন। এই বৈঠকে জাহাজ চলাচল মন্ত্রকের উর্ধ্বতন আধিকারিকরা উপস্থিত ছিলেন। জাহাজ নির্মাণ শিল্পে ভারতের নেতৃত্বদানের মাধ্যমে 'আত্মনির্ভর ভারত' এর আওতায় জাহাজ মেরামতির সুযোগ সুবিধা বৃদ্ধির লক্ষ্যমাত্রা স্থির করতেই এই বৈঠকের আয়োজন করা হয়েছিল।
বৈঠকে শ্রী মান্ডব্য জাহাজ শিল্পের প্রতিনিধিদের কাছ থেকে জাহাজ মেরামতের সুবিধাগুলির জন্য ভারতকে কিভাবে একটি ‘শিপ রিপেয়ারিং হাব’ বা 'জাহাজ মেরামত কেন্দ্র' হিসেবে গড়ে তোলা যায়, তার জন্য উপযুক্ত পরামর্শ চেয়েছেন। তিনি ভারতীয় জাহাজ মেরামতের কাজে যুক্ত ইঞ্জিনিয়ারদের দক্ষতা অর্জন, ইয়ার্ডের ক্ষমতা বৃদ্ধি এবং দেশীয়ভাবে নির্মিত প্রয়োজনীয় যন্ত্রাংশ সরবরাহ বজায় রাখার মতো বিষয় গুলিতেও জোর দিয়েছেন।
'আত্ননির্ভর ভারত' গঠনে প্রধানমন্ত্রী শ্রী নরেন্দ্র মোদীর দৃষ্টিভঙ্গী ব্যাক্ত করে শ্রী মান্ডব্য বলেন, জাহাজ মেরামতের জন্য বিশ্বমানের পরিকাঠামোগত সুবিধা প্রদান করতে হবে। এক্ষেত্রে সকলকে এগিয়ে আসারও আহ্বান জানান তিনি। কেন্দ্রীয় মন্ত্রী বলেন,ভারতীয় বন্দরে প্রতি বছর প্রায় ৩০ হাজার জাহাজ যাতায়াত করে। ভারতকে এই সুযোগের সদ্ব্যবহার করতে হবে। এ ক্ষেত্রে সুনির্দিষ্ট পরিকল্পনা গ্রহণের জন্য আধিকারিকদের নির্দেশ দেন তিনি। কেন্দ্রীয় মন্ত্রী বলেন, এতে প্রায় ১৩ বিলিয়ন মার্কিন ডলারের বৈদেশিক মুদ্রার সাশ্রয় হবে। পাশাপাশি অতিরিক্ত কর্মসংস্থানের সৃষ্টি হবে বলে তিনি জানান।
(CG/SS/NS
শিল্পওবাণিজ্যমন্ত্রক
ভারত এবং নরওয়ের মধ্যে বাণিজ্য ও বিনিয়োগ সংক্রান্ত প্রথম পর্যায়ের বৈঠক অনুষ্ঠিত হল
নয়াদিল্লি, ১৬ জানুয়ারি, ২০২০
নতুন দিল্লিতে ভারত এবং নরওয়ের মধ্যে বাণিজ্য ও বিনিয়োগ বিষয়ক প্রথম পর্যায়ের দু-দিনের আলাপ-আলোচনা বৈঠক অনুষ্ঠিত হল। প্রধানমন্ত্রী শ্রী নরেন্দ্র মোদী ২০১৯-২০-এর ৮ জানুয়ারি নরওয়ে সফরের সময় এই বিষয়ে দুই দেশের মধ্যে চুক্তি স্বাক্ষরিত হয়।
বৈঠকের প্রথম দিন বুধবার শিল্প বিষয়ে মত বিনিময়ের আয়োজন করা হয়। সেখানে ভারতের শিল্প ক্ষেত্রের সঙ্গে যুক্ত প্রতিনিধিরা নীল অর্থনীতি, জাহাজ চলাচল এবং উপকূল বিষয়, আইসিটি, পুনর্নবীকরণ শক্তি, মৎসচাষ, অতিক্ষুদ্র ক্ষুদ্র ও মাঝারি শিল্প বিষয়ে দুই দেশের মধ্যে পারস্পরিক স্বার্থ বিষয়ে আলোচনা হয়। বৈঠকে যোগদানকারী উভয় দেশের প্রতিনিধিরাই দুই দেশের মধ্যে বিনিয়োগে সুযোগ-সুবিধার বিষয়ে মতবিনিময় করেন। পাশাপাশি, দুই দেশের সরকার আকর্ষণীয় বিনিয়োগের পরিবেশ তৈরির ক্ষেত্রে কি পদক্ষেপ গ্রহণ করেছে সে বিষয়েও আলোচনা হয়। দিল্লি-মুম্বাই ইন্ডাস্ট্রিয়াল করিডর ডেভেলপমেন্ট কর্পোরেশন এবং ইনভেস্ট ইন্ডিয়া তাদের উপস্হাপনা পেশ করে বৈঠকে। বণিকসভা ফেডারেশন অফ ইন্ডয়ান চেম্বার্স অফ কমার্স অ্যান্ড ইন্ডাস্ট্রি, কনফেডারেশন অফ ইন্ডিয়া ইন্ডাস্ট্রি, আইসিটি, মৎস চাষ, পুনর্নবীকরণ শক্তি, বৈদ্যুতিক সরঞ্জাম প্রস্তুতকারী সংস্হার প্রতিনিধিরাও বৈঠকে উপস্হিত ছিলেন।
আলোচনার শেষ দিনে বৃহস্পতিবার সভায় উপস্হিত ছিলেন কেন্দ্রীয় বাণিজ্য দপ্তরের যুগ্ম সচিব নিধি মানি ত্রিপাঠি, বাণিজ্য, শিল্প এবং মৎস চাষ দপ্তরের মহানির্দেশক। বাণিজ্য, ডিপিআইআইটি, বিদেশ মন্ত্রক, খাদ্য প্রক্রিয়াকরণ, অতিক্ষুদ্র, ক্ষুদ্র এবং মাঝারি শিল্পোদ্যোগ, পর্যটন, দক্ষতা উন্নয়ন এবং শিল্পোদ্যোগ, বিদ্যুৎ, বিজ্ঞান ও প্রযুক্তি, পুনর্নবীকরণ শক্তি দপ্তরের আধিকারিকরাও এই বৈঠকে যোগ দেন। বাণিজ্যিক সহযোগিতা বৃদ্ধির মাধ্যমে ভারত ও নরওয়ের দুই দেশের কম্পানিগুলি যাতে তাদের নিজেদের শাখা উভয় দেশেই প্রতিষ্ঠা করতে পারে সে বিষয়েও বৈঠকে আলোচনা হয়।
CG/SS /NS
(Visitor Counter : 72
প্রধানমন্ত্রীরদপ্তর
বারাণসী ভিত্তিক অসরকারী সংগঠনগুলির প্রতিনিধিদের সঙ্গে প্রধানমন্ত্রীর বৈঠক
নতুন দিল্লী, ৯ জুলাই, ২০২০
(প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে বারাণসীর বিভিন্ন অসরকারী সংগঠনের প্রতিনিধিদের সঙ্গে বৈঠক করেছেন। এইসব সংগঠনগুলি কোভিড-১৯ মহামারীর সময় ত্রাণের কাজে যুক্ত রয়েছে।
পবিত্র বারাণসী শহরের জনসাধারণের আশা ও উদ্দীপনার মধ্য দিয়ে করোনা ভাইরাস মোকাবিলার উদ্যোগের প্রধানমন্ত্রী প্রশংসা করেন।
শ্রী মোদী বলেন, কিভাবে দরিদ্র মানুষদের সেবার মানসিকতা নিয়ে সাহসের সঙ্গে নিরন্তরভাবে বারাণসীর জনসাধারণ সাহায্য করছেন, সেই তথ্য সবসময়ই তাঁর কাছে পৌঁছচ্ছে। সংক্রমণ প্রতিরোধ, বিভিন্ন হাসপাতালের অবস্থা, কোয়ারেন্টাইনের ব্যবস্থাপনা এবং পরিযায়ী শ্রমিকদের কল্যাণে নানা পদক্ষেপের বিষয়ে তাঁকে সবসময়ই অবহিত করা হচ্ছে।
প্রধানমন্ত্রী বলেন, কাশীতে কেউই খালিপেটে ঘুমোয় না এই সংস্কারটি রয়েছে। কারণ মা অন্নপূর্ণা এবং বাবা বিশ্বনাথের এই শহরের উপর আশীর্বাদ রয়েছে। তিনি বলেন, দরিদ্রদের জন্য সেবা করার একটি দারুণ সুযোগ ঈশ্বর আমাদেরকে দিয়েছেন।
এই পবিত্র শহরে বিভিন্ন ধর্মীয় আচার-অনুষ্ঠান বন্ধ হলেও শহরের জনসাধারণ প্রমাণ করেছেন করোনার বিরুদ্ধে লড়াইয়ে এবং দরিদ্র মানুষদের খাদ্য ও পথ্য সরবরাহ যোগান দিয়ে তাঁরা অদ্বিতীয়। প্রধানমন্ত্রী বিভিন্ন সরকারি সংস্থা ও স্থানীয় প্রশাসনের সঙ্গে অসরকারি সংগঠনগুলি একযোগে কাজ করার বিষয়টির ভুয়োসী প্রশংসা করেন।
তিনি বলেন, খাদ্যের জন্য হেল্পলাইন চালু করা এবং খুব কম সময়ে কমিউনিটি কিচেনের ব্যবস্থা করা হয়েছে। তথ্য সংগ্রহ করে বারাণসী স্মার্ট সিটি-র কম্যান্ড সেন্টারের সাহায্যে প্রতিটি স্তরে যে কেউ দরিদ্র মানিষদের সাহায্য করতে পারেন। এই প্রসঙ্গে তিনি ডাক বিভাগের একটি ঘটনা উল্লেখ করেন। জেলা প্রশাসনের খাদ্যবন্টন করার সময় ঠেলা গাড়ির সঙ্কট দেখা দিলে ডাক বিভাগ সাহায্যের জন্য এগিয়ে এসেছিল। শ্রী মোদী সন্ত কবিরের উদ্ধৃতি দিয়ে বলেন, যাঁরা সাহায্যের হাত বাড়িয়ে দেন তাঁরা তাঁদের এই পরিষেবার কোন ফল প্রত্যাশা করেন না, নিঃস্বার্থভাবে তাঁরা দিনরাত কাজ করে যান!
প্রধানমন্ত্রী বলেন, অনেক বিশেষজ্ঞই এই মহামারীর মোকাবিলায় ভারতের ক্ষমতা নিয়ে প্রশ্ন তুলে ছিলেন। মূলত বিপুল জনসংখ্যার এই দেশে বিভিন্ন চ্যালেঞ্জের বিষয়টি তাঁরা ভেবেছিলেন। উত্তরপ্রদেশের মতো রাজ্য౼ যার জনসংখ্যা ২৩-২৪ কোটি সেখানে কিভাবে এই সংক্রমণকে দূরে রাখা যায়, সেই আশংকা ছিল । রাজ্যের মানুষের কঠোর পরিশ্রম এবং সহযোগিতার ফলেই আজ সংক্রমণকে দূরে রাখা সম্ভব হয়েছে। উত্তরপ্রদেশে যেভাবে সংক্রমণকে আটকানো এবং তা নিয়ন্ত্রণ করা গেছে তাতে তিনি সন্তোষ ব্যক্ত করে বলেন, রাজ্যে করোনায় সংক্রমিতরা দ্রুত সুস্থ হয়ে উঠছেন।
প্রধানমন্ত্রী জানান, কেন্দ্র দরিদ্র মানুষদের জন্য বিভিন্ন উদ্যোগ গ্রহণ করেছে। ৮০ কোটি জনসাধারণ বিনামূল্যে রেশন এবং রান্নার গ্যাস পাচ্ছেন।
শ্রী মোদী বলেন, মার্কিন যুক্তরাষ্ট্রের থেকেও দ্বিগুণ জনসংখ্যার দেশ এই ভারতবর্ষ। এদেশের মানুষকে পরিষেবা দেওয়ার জন্য একটি পয়সাও নেওয়া হয়নি। এখন সিদ্ধান্ত নেওয়া হয়েছে দীপাবলি এবং ছট্ পুজো পর্যন্ত অর্থাৎ নভেম্বরের শেষ অবদি এই পরিষেবা চালু থাকবে।
তন্তুবায় সহ হস্তশিল্পীরা এবং ব্যবসায়ীরা বিভিন্ন সংকটের সম্মুখীন হওয়ায় তাঁদের সাহায্যের জন্য সরকারী স্তরে উদ্যোগ নেওয়া হয়েছে । বারাণসী শহরে ৮ হাজার কোটি টাকার পরিকাঠামো সহ অন্যান্য প্রকল্প দ্রুত বাস্তবায়িত হচ্ছে বলেও প্রধানমন্ত্রী জানিয়েছেন।
CG/CB/SKD
প্রধানমন্ত্রীরদপ্তর
কেন্দ্রীয় স্বাস্থ্য ও পরিবার কল্যাণ মন্ত্রী ডঃ মনসুখ মান্ডভিয়ার লেখা নিবন্ধ সকলের সঙ্গে ভাগ করে নিয়েছেন প্রধানমন্ত্রী
নয়াদিল্লি, ০৪ জুলাই, ২০২৩
প্রধানমন্ত্রী শ্রী নরেন্দ্র মোদী সিকল সেল অ্যানিমিয়া নির্মূল মিশনের উপর কেন্দ্রীয় স্বাস্থ্য ও পরিবার কল্যাণ মন্ত্রী ডঃ মনসুখ মান্ডভিয়ার লেখা একটি নিবন্ধ সকলের সঙ্গে ভাগ করে নিয়েছেন।
প্রধানমন্ত্রীর কার্যালয় থেকে একটি ট্যুইটে বলা হয়েছে, “কেন্দ্রীয় স্বাস্থ্য মন্ত্রী ডঃ মনসুখ মান্ডভিয়া লিখেছেন কিভাবে ‘সিকল সেল অ্যানিমিয়া নির্মূল’ মিশন এই রোগের বিরুদ্ধে লড়াইয়ে শক্তি যোগাবে”।
CG/SS/SB……05_JULY_2023...……..
(
ইস্পাতমন্ত্রক
শ্রী ধর্মেন্দ্র প্রধান কোভিড ১৯ র প্রেক্ষিতে-তে জনস্বাস্থ্যের প্রতিক্রিয়া সম্পর্কে ইস্পাত মন্ত্রক সিপিএসই-এর সাথে ভিডিও কনফারেন্স করেছেন
নতুন দিল্লি, ৩১ মার্চ, ২০২০
কেন্দ্রীয় পেট্রোলিয়াম ও প্রাকৃতিক গ্যাস ও ইস্পাত মন্ত্রী শ্রী ধর্মেন্দ্র প্রধান, কোভিড -১৯-এর প্রেক্ষিতে জনস্বাস্থ্য প্রতিক্রিয়া সম্পর্কে ইস্পাত মন্ত্রক এবং সিপিএসই-র আধিকারিকদের সঙ্গে একটি ভিডিও কনফারেন্সের মাধ্যমে আলোচনা করেছেন। ইস্পাত প্রতিমন্ত্রী শ্রী ফ্যাগগান সিং কুলস্ত এবং সচিব  শ্রী বিনয় কুমার ওই আলোচনায় উপস্থিত ছিলেন। বৈঠকে গৃহিত সিদ্ধান্তগুলিঃ
১. সমস্ত কেন্দ্রীয় সংস্থাগুলি  তাদের কর্মক্ষেত্রে, নগরবন্দরে, খনি, প্রভৃতিতে সরকার কর্তৃক প্রচারিত সামাজিক দূরত্বের নিয়মগুলি মেনে চলার নির্দেশ দেওয়া হয়েছে।
২। সিপিএসই দ্বারা এমও ও এইচএন্ডএফডাব্লু এবং / অথবা কোভিড-১৯ এর সাথে সম্পর্কিত রাজ্য সরকারগুলিকে হাসপাতাল, কোয়ারেন্টাইন সুবিধা ইত্যাদি সম্পূর্ণ প্রস্তুতি রাখার বিষয়টি জানানো হয়েছে।
৩. সি.পি.এস.ই সেল দ্বারা পরিচালিত পরিষেবার উদ্যোগের প্রতিলিপি তৈরি করতে পারে  উদ্যোগএর মাধ্যমে অবিলম্বে সিপিএসই ভিনরাজ্যের শ্রমিক, সমাজের দুর্বলতর শ্রেনীর জন্য গ্রহণ করতে পারে।
প্রধানমন্ত্রী কেয়ার তহবিলে যে সাহায্য দেওয়া হচ্ছে :
|
|
সিপিএসই
|
|
ব্যয় করা হয়নি এমন সিএসআর তহবিল যা প্রধানমন্ত্রী কেয়ার তহবিলে প্রদান করা হবে
|
|
সিএসআর তহবিল  যা প্রধানমন্ত্রী কেয়ার তহবিলে প্রদান করা হবে
|
|
|
|
অর্থের পরিমাণ - কোটি-তে
|
|
সেল
|
|
৫
|
|
২৫
|
|
আর আই এন এল
|
|
১.১৬
|
|
৫
|
|
এন এম ডি সি
|
|
৫
|
|
১৫০
|
|
এম ও আই এল
|
|
৩
|
|
৪৫
|
|
এম ই সি ও এন
|
|
২.৭৫
|
|
৫
|
|
কে আই ও সি এল
|
|
০.১০
|
|
১০
|
|
এম এস টি সি
|
|
০.৫৪
|
|
৫
|
|
এফ এস এন এল
|
|
-
|
|
৫
|
|
মোট
|
|
১৭.৫৫
|
|
২৫০
CG/TG
(Visitor Counter : 62
বিজ্ঞানওপ্রযুক্তিমন্ত্রক
এআরসিআই –এর বিজ্ঞানীরা চিকিৎসার জন্য অত্যাধুনিক জৈব মিশ্রিত ধাতব পদার্থ উদ্ভাবন করেছেন
নতুন দিল্লি, ১৬ই মে, ২০২০
বিজ্ঞান ও প্রযুক্তি দপ্তরের অধীনস্থ স্বায়ত্তশাসিত সংস্থা, তিরুভেনান্থপুরম ভিত্তিক ইন্টারন্যাশনাল অ্যাডভান্স রির্চাস সেন্টার ফর পাউডার মেটালার্জি এন্ড নিউ মেটেরিয়ালস  এবং শ্রী চিত্র তিরুনাল ইনস্টিটিউট অফ মেডিক্যাল সায়েন্সস, লোহা এবং ম্যাঙ্গানিজ দিয়ে তৈরি একটি যৌগ উদ্ভাবন করেছে। এই যৌগের দ্বারা উৎপাদিত সামগ্রী মানুষের শরীরে চিকিৎসার জন্য রাখা হলে তা, দেহের মধ্যে মিশে যায়।
লোহা, ম্যাঙ্গানিজ, দস্তা বা পলিমার, মানুষের শরীরে চিকিৎসার কারণে ঢোকানো হলে সেগুলি মানব দেহে মিশে যায়। বর্তমানে চিকিৎসার জন্য যে সমস্ত ধাতব পদার্থ মানুষের শরীরে ঢোকানো হয়, সেগুলি চিরস্থায়ীভাবে থেকে যায় এবং দীর্ঘমেয়াদী ক্ষেত্রে তার থেকে নানা রকমের শারীরিক জটিলতার সৃষ্টি হয়।
এআরসিআই –এর বিজ্ঞানীরা লোহা এবং ম্যাঙ্গানিজের সঙ্করধাতুটি দিয়ে তৈরি স্টেন্ট বা অন্যান্য সামগ্রী তৈরি করে দেখেছেন, সেগুলি আস্তে আস্তে শরীরের মধ্যে মিশে যায়। এই সঙ্করধাতুতে ম্যাঙ্গানিজের পরিমাণ থাকে ২৯ শতাংশ আর লোহা থাকে ৭১ শতাংশ। বিজ্ঞানীরা দেখেছেন, এই ধাতব যৌগ ৩ – ৬ মাসের মধ্যে তার রাসায়নিক বন্ধনকে ভেঙ্গে ফেলে। পরবর্তীতে ১ – ২ বছরের মধ্যে সেগুলি শরীরে বিলীন হয়ে যায়।
মানুষের শরীরে চিকিৎসার কারণে এই সঙ্করধাতু দিয়ে তৈরি জিনিস ঢোকানো হলে, সেগুলি ক্যালসিয়াম এবং ফসফেটের সঙ্গে ক্রমশ মিশে যায় এবং শরীরে পেশীর মধ্যে তন্তুর আকার ধারণ করে।
বিজ্ঞানীরা এখন চেষ্টা চালাচ্ছেন, এই সঙ্করধাতু ব্যবহার করে, বিভিন্ন আকৃতির জিনিস তৈরি করবার, যেগুলি চিকিৎসার কাজে ব্যবহার করা যাবে। এর মধ্যে রয়েছে, স্টেন্ট এবং অস্থি সংক্রান্ত চিকিৎসার বিভিন্ন সামগ্রী।
(CG/CB/SFS
প্রধানমন্ত্রীরদপ্তর
ভারতের জি২০ গোষ্ঠীর সভাপতি হিসেবে দায়িত্ব গ্রহণ সংক্রান্ত লোগো, মূল ভাবনা এবং ওয়েবসাইটের উদ্বোধন
নয়াদিল্লি, ০৮ অক্টোবর, ২০২২
প্রধানমন্ত্রী শ্রী নরেন্দ্র মোদী ভারতের জি২০ গোষ্ঠীর সভাপতি হিসেবে দায়িত্ব গ্রহণ সংক্রান্ত লোগো, মূল ভাবনা এবং ওয়েবসাইটের উদ্বোধন করেছেন।
প্রধানমন্ত্রী ভার্চুয়াল পদ্ধতিতে এগুলির উদ্বোধন করেন।
লোগো এবং মূল ভাবনা:
ভারতের জাতীয় পতাকার প্রাণবন্ত রঙ- গেরুয়া, সাদা, সবুজ এবং নীলের থেকে অনুপ্রাণিত হয়ে জি২০ গোষ্ঠীর লোগোটি তৈরি করা হয়েছে। ভারতে জাতীয় ফুল পদ্মের সঙ্গে বসুন্ধরা মাতাকে সহাবস্থানে রেখে লোগোটি তৈরি করা হয়েছে। এর মধ্য দিয়ে বিভিন্ন চ্যালেঞ্জ সত্ত্বেও দেশের উন্নয়নের ধারা অব্যাহত থাকার ভাবনাটি প্রতিফলিত। ভারতীয় জীবনধারায় বহুমুখী উদ্যোগ এবং প্রকৃতির সঙ্গে সহাবস্থান বোঝাতে পৃথিবীকে লোগোতে স্থান দেওয়া হয়েছে। লোগোটির তলায় দেবনাগরী হরফে ‘ভারত’ শব্দটি লেখা আছে।
লোগোর নকশা তৈরির জন্য একটি প্রতিযোগিতার আয়োজন করা হয়। সর্বজনীন এই প্রতিযোগিতায় লোগো সম্পর্কে বিভিন্ন ধারনা পাওয়া গেছে। মাই গভ পোর্টালে ২ হাজারের বেশি অংশগ্রহণকারী প্রতিযোগিতায় অংশ নেন। জি২০ গোষ্ঠীর সভাপতি হিসেবে ভারতে দায়িত্ব গ্রহণের সঙ্গে প্রধানমন্ত্রী জন-ভাগিদারী ভাবনাকে যুক্ত করে লোগোটি তৈরি করা হয়েছে।
জি২০ গোষ্ঠীর সভাপতি হিসেবে দায়িত্ব পালনের সময় মূল ভাবনা থাকবে “বসুধৈব কুটুম্বকম”। মহা উপনিষদ থেকে প্রাপ্ত সংস্কৃত এই শব্দের অর্থ “এক বিশ্ব এক পরিবার, এক ভবিষ্যৎ”। মানুষ, পশুপাখি, গাছপালা এবং অতিক্ষুদ্র জীব- প্রত্যেকেই যে একে অন্যের সঙ্গে যুক্ত এবং সর্বপরি পৃথিবী ও বিশ্ব ব্রহ্মান্ডের সঙ্গে সম্পর্কিত মূল ভাবনায় সেটি প্রকাশিত হয়েছে।
পরিবেশের জন্য জীবনশৈলী বা “লাইফ” ধারনাটিও মূল ভাবনায় যুক্ত হয়েছে। ব্যক্তি বিশেষের জীবনযাত্রা, জাতীয় স্তরে উন্নয়ন, পৃথিবীকে আরো পরিচ্ছন্ন, পরিবেশ বান্ধব করে তোলার জন্য বিভিন্ন সংস্কার মূলক উদ্যোগ “লাইফ”এর মধ্য দিয়ে বাস্তবায়িত হবে।
জি২০ গোষ্ঠীর সভাপতি হিসেবে ভারত তার দায়িত্ব পালনের সময় সারা বিশ্বজুড়ে সমতা বজায় রাখার ওপর গুরুত্ব দেওয়া হবে। এক অশান্ত সময়ের মধ্যে আমরা চলেছি। সেই প্রেক্ষিতে একটি সুস্থায়ী, সর্বাঙ্গীন ও সমন্বিত উদ্যোগ গ্রহণ করার বার্তা এই লোগো এবং মূল ভাবনা সকলের মধ্যে ছড়িয়ে দেওয়া হবে। পারিপার্শিক বাস্ততন্ত্রের সঙ্গে সহাবস্থানের ভারতীয় ভাবনাও প্রতিফলিত হবে।
ভারতের জন্য জি২০ সভাপতির দায়িত্ব গ্রহণ অমৃতকালের সুচনা করবে। এ বছরের ১৫ আগস্ট স্বাধীনতা দিবসে ২৫ বছরের অমৃতকালের সূচনা হয়েছে। মানব-কেন্দ্রিক এক উদ্যোগের মাধ্যমে একটি সমৃদ্ধ, সমন্বিত ও উন্নত সমাজ যাতে স্বাধীনতার শততম বর্ষে গড়ে তোলা যায় সেটিই অমৃতকালের উদ্দেশ্য।
জি২০ ওয়েবসাইট
জি২০-র সভাপতি হিসেবে দায়িত্ব গ্রহণ সংক্রান্ত ওয়েবসাইটটিও প্রধানমন্ত্রী উদ্বোধন করেন। এটি হল http://www.g20.in/। আগামী পয়লা ডিসেম্বর জি২০ গোষ্ঠীর সভাপতির দায়িত্ব গ্রহণের পর এই ওয়েবসাইটটির http://www.g20.org/-র সঙ্গে সংযুক্তিকরণ ঘটানো হবে। এই ওয়েবসাইট থেকে জি২০ গোষ্ঠীর বিভিন্ন তথ্য পাওয়া যাবে। এখানে নাগরিকরা তাঁদের পরামর্শও দিতে পারবেন।
জি২০ অ্যাপ
“জি২০ ইন্ডিয়া” মোবাইল অ্যাপটিও সূচনা করা হয়েছে। অ্যান্ড্রয়েড এবং আইওএস প্ল্যাটফর্ম থেকে অ্যাপটি ডাউনলোড করা যাবে।
PG/CB/ NS
(
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২৪ মার্চ, ২০২২
দেশ জুড়ে টিকাকরণ অভিযানে এ পর্যন্ত ১৮২ কোটি ২৩ লক্ষ টিকা দেওয়া হয়েছে।
চিকিৎসাধীন সংক্রমিতের সংখ্যা বর্তমানে ২২ হাজার ৪২৭।
দেশে বর্তমানে করোনায় আক্রান্তের হার মোট আক্রান্তের ০.০৫ শতাংশ।
কোভিড মুক্তের হার বর্তমানে ৯৮.৭৫ শতাংশ।
গত ২৪ ঘণ্টায় সুস্থ হয়েছেন ২ হাজার ৫৩১ জন। এখনও পর্যন্ত সুস্থ হয়ে উঠেছেন ৪ কোটি ২৪ লক্ষ ৭৫ হাজার ৫৮৮ জন।
সারা দেশে গত ২৪ ঘণ্টায় নতুন করে আক্রান্ত ১ হাজার ৯৩৮ জন।
দৈনিক সংক্রমণের হার ০.২৯ শতাংশ।
সাপ্তাহিক সংক্রমণের হার ০.৩৫ শতাংশ।
এখনও পর্যন্ত নমুনা পরীক্ষা হয়েছে ৭৮ কোটি ৪৯ লক্ষ।
গত ২৪ ঘণ্টায় ৬ লক্ষ ৬১ হাজার ৯৫৪টি নমুনা পরীক্ষা হয়েছে।
CG/CB/SB
(Visitor Counter : 69
ক্রেতা, খাদ্যএবংগণবন্টনমন্ত্রক
সরকার হ্যান্ড স্যানিটাইজার, মাস্কের দাম বেঁধে দিয়েছে/ রাজ্য এবং কেন্দ্রশাসিত অঞ্চলগুলিকে জিনিসের সরবরাহ ঠিক রাখতে বলেছে
নতুন দিল্লি, ২১ মার্চ ২০২০
সরকার প্রতি ২০০ মিলি হ্যান্ড স্যানিটাইজারের দাম ১০০ টাকা বেঁধে দিয়েছে। ত্রিস্তর সার্জিকাল মাস্কের দাম ১০ টাকা এবং দ্বিস্তর সার্জিকাল মাস্কের দাম ৮ টাকার বেশী নেওয়া যাবে না বলে নির্দেশ দিয়েছে। গত ১২ই ফেব্রুয়ারী, ২০২০ -তে এই সমস্ত মাস্কে ব্যবহৃত কাপড়ের দামও বেঁধে দেওয়া হয়েছে। ক্রেতা, খাদ্য ও গণবন্টন সচিব শ্রী পবন আগরওয়াল আজ এক সাংবাদিক বৈঠকে বলেছেন, এ সংক্রান্ত নির্দেশিকা গতকাল জারি করা হয়েছে। এই দুটি জিনিসকেই অত্যাবশকীয় পণ্য সামগ্রী আইনের আওতায় আনা হয়েছে।
শ্রী আগরওয়াল বলেছেন, ডিস্টিলারি গুলিকে ইথাইল অ্যালকোহলের উৎপাদন বাড়াতে এবং ডিওডোরেন্ট স্প্রে প্রস্তুতকারকদের সরবরাহ করতে নির্দেশ দেওয়া হয়েছে যাতে হ্যান্ড স্যানিটাইজারের কোনও অভাব না হয়।
সচিব বলেছেন, অত্যাবশকীয় পণ্য যেমন খাদ্য সামগ্রীর কোনও ঘাটতি নেই এবং জনসাধারণকে অযথা আতঙ্কিত হয়ে জিনিসপত্র না কেনার অনুরোধ করেছেন। তিনি বলেছেন, রাজ্য এবং কেন্দ্রশাসিত অঞ্চল গুলিকে প্রয়োজনীয় সামগ্রী সরবরাহ ঠিক রাখার পরামর্শ দেওয়া হয়েছে। ই-কমার্স সংস্থা গুলিকে ক্যুরিয়ারদের প্রয়োজনীয় জিনিস সরবরাহ করতে যাতে কোনও সমস্যায় না পড়তে হয় তারও নির্দেশ দিয়েছেন। এছাড়াও মজুত, ঘাটতি এবং অন্যায় কার্যপদ্ধতি সংক্রান্ত যে কোনরকম অভিযোগের জন্য গ্রাহকদের হেল্পলাইনের সুবিধা নিতে বলেছেন।
CG/TG
(Visitor Counter : 109
যুবওক্রীড়াবিষয়কমন্ত্রক
২০২১এর খেলো ইন্ডিয়া যুব প্রতিযোগিতায় পুরুষ ও মহিলাদের জন্য যোগাসন অন্তর্ভুক্ত করা হয়েছে : শ্রী কিরেন রিজিজু
নয়াদিল্লী, ২৫ মার্চ, ২০২১
সরকার যোগাসনের বিষয়ে বিস্তারিত আলাপ-আলোচনার পর ন্যাশনাল যোগাসন স্পোর্টস ফেডারেশনকে  একটি জাতীয় ক্রীড়া সংগঠনের মর্যাদা দিয়েছে। এই সংস্থা যোগাসনকে প্রতিযোগিতামূলক ক্রীড়া হিসেবে গড়ে তুলতে প্রয়োজনীয় উদ্যোগ নেবে।
২০২১এর খেলো ইন্ডিয়া যুব প্রতিযোগিতায় পুরুষ ও মহিলা বিভাগে যোগাসনকে অন্তর্ভুক্ত করা হয়েছে। সিনিয়র, জুনিয়র, সাব-জুনিয়র এবং আন্তর্জাতিক প্রতিযোগিতায় অংশগ্রহণের জন্য চ্যাম্পিয়ানশিপের আয়োজন করতে এনওয়াইএসএস-কে আর্থিক সহায়তা দানের ব্যবস্থা করা হয়েছে। এনওয়াইএসএস যোগাসনের প্রচার এবং উন্নয়নের মূল দায়িত্ব পালন করবে।
লোকসভায় আজ এক প্রশ্নের লিখিত জবাবে এই তথ্য জানিয়েছেন যুব বিষয়ক ও ক্রীড়া প্রতিমন্ত্রী শ্রী কিরেন রিজিজু।
প্রধানমন্ত্রীরদপ্তর
রোজগার মেলার অধীন বিভিন্ন সরকারি দপ্তর এবং সংস্থায় নব-নিযুক্ত প্রায় ৭১ হাজার প্রার্থীর হাতে আগামী ১৩ এপ্রিল নিয়োগপত্র তুলে দেবেন প্রধানমন্ত্রী
নয়াদিল্লি, ১১ এপ্রিল, ২০২৩
প্রধানমন্ত্রী শ্রী নরেন্দ্র মোদী আগামী ১৩ এপ্রিল বেলা ১০-৩০ মিনিটে ভিডিও কনফারেন্সিং-এর মাধ্যমে নব-নিযুক্তদের প্রায় ৭১ হাজার প্রার্থীর হাতে নিয়োগপত্র তুলে দেবেন। এই উপলক্ষে নব-নিযুক্তদের উদ্দেশে ভাষণও দেবেন তিনি।
কর্মসংস্থানে সর্বাধিক গুরুত্ব দেওয়ার প্রধানমন্ত্রীর সঙ্কল্পকে পূরণ করছে এই ‘রোজগার মেলা’। কর্মসংস্থান বৃদ্ধি এবং তরুণ সম্প্রদায়ের সামনে সদর্থক সুযোগ এবং জাতীয় উন্নয়নের কাজে যুক্ত হতে তাঁদের সশক্তিকরণে এই ‘রোজগার মেলা’ এক প্রকার অনুঘটকের কাজ করছে।
সারা দেশের বিভিন্ন প্রান্ত থেকে এই নব-নিযুক্তরা ভারত সরকারের বিভিন্ন পদে যোগ দেবেন। এর মধ্যে রয়েছে ট্রেন ম্যানেজার, স্টেশন মাস্টার, সিনিয়র কমার্শিয়াল ও টিকিট ক্লার্ক, ইনস্পেক্টর, সাব-ইনস্পেক্টর, কনস্টেবল, স্টেনোগ্রাফার, জুনিয়র অ্যাকাউন্ট্যান্ট, পোস্টাল অ্যাসিস্যান্ট, ইনকাম ট্যাক্স ইনস্পেক্টর, ট্যাক্স অ্যাসিস্ট্যান্ট, সিনিয়র ড্রাফটসম্যান, জুনিয়র ইঞ্জিয়ার / সুপারভাইজার, অ্যাসিস্ট্যান্ট প্রফেসর, শিক্ষক, লাইব্রেরিয়ান, নার্স, প্রবেশনারি অফিসার, পিএ, এমটিএস প্রভৃতি।
এই নব-নিযুক্তরা ‘কর্মযোগী প্রারম্ভ’-এর মাধ্যমে নিজেদের প্রশিক্ষিত করার সুযোগ পাবেন। এটি বিভিন্ন সরকারি দপ্তরে নব-নিযুক্তদের একটি অনলাইন প্রশিক্ষণ পাঠ্যসূচি।
PG/AB/DM/
(
পরমাণুশক্তিদপ্তর
সরকার দেশে নিউট্রিনো মানমন্দির স্থাপন করবে : ডঃ জিতেন্দ্র সিং
নয়াদিল্লি, ২১ সেপ্টেম্বর, ২০২০
কেন্দ্রীয় আনবিক শক্তি দপ্তরের প্রতিমন্ত্রী ডঃ জিতেন্দ্র সিং আজ লোকসভায় এক লিখিত জবাবে জানিয়েছেন সরকার দেশে একটি নিউট্রিনো মানমন্দির স্থাপনের প্রস্তাব দিয়েছে।
ভারতের এই নিউট্রিনো মানমন্দিরটি পৃথিবীর বায়ু মন্ডলে সৃষ্ট নিউট্রিনোগুলির ওপর পর্যবেক্ষণের কাজ করবে। এই পর্যবেক্ষণ থেকে নিউট্রিনো কণার বৈশিষ্ট্য সম্পর্কে আরও বিশদ জানা যাবে। সাধারণত, নিউট্রিনো কণাগুলির প্রধান উৎসই হ’ল সূর্য ও পৃথিবীর বায়ু মন্ডল। প্রস্তাবিত মানমন্দিরে নিউট্রিনো পর্যবেক্ষণের জন্য যে যন্ত্রটি বসানো হবে, তাতে চৌম্বকীয় লৌহ ক্যালোরি মিটার থাকবে। তাই, এই যন্ত্রটি বিশ্বের যে কোনও দেশের তুলনায় সর্বাধিক ওজন-বিশিষ্ট হয়ে উঠবে। মানমন্দির স্থাপনের জন্য তামিলনাডুর থেনি জেলার বডি ওয়েস্ট হিলকে চিহ্নিত করা হয়েছে।
বিজ্ঞান ও প্রযুক্তি দপ্তরের তথ্যানুযায়ী, রাজ্য-ভিত্তিক মানমন্দিরের সংখ্যা নিম্নরূপ –
১) কর্ণাটক – ৬টি অ্যাস্ট্রোনমিকাল মানমন্দির
২) উত্তরাখন্ড – অ্যাস্ট্রনমি, অ্যাস্ট্রোফিজিক্স এবং অ্যাটমোস্ফেরিক অধ্যয়নের জন্য ৪টি মানমন্দির
৩) ইন্ডিয়ান ইন্সটিটিউট জিওম্যাগনেটিজম প্রতিষ্ঠানের নিয়ন্ত্রণে কৌশলগত দিক থেকে গুরুত্বপূর্ণ একাধিক স্থানে চৌম্বকীয় মানমন্দির রয়েছে, এগুলি হ’ল –
ক) অন্ধ্রপ্রদেশে ১টি
খ) তামিলনাডু’তে ১টি
গ) আসামে ১টি
ঘ) মেঘালয়ে ১টি
ঙ) গুজরাটে ১টি
চ) মহারাষ্ট্রে ১টি
ছ) রাজস্থানে ১টি
জ) জম্মু ও কাশ্মীরে ১টি
ঝ) উত্তর প্রদেশে ১টি
ঞ) আন্দামান ও নিকোবর দ্বীপপুঞ্জে ১টি এবং
ট) পন্ডিচেরীতে ১টি।
(CG/BD/SB
উপ-রাষ্ট্রপতিরসচিবালয়
প্রথম পদোন্নতির পূর্বে গ্রামাঞ্চলে চিকিৎসকদের সেবা বাধ্যতামূলক করার আহ্বান জানালেন উপরাষ্ট্রপতি
নতুন দিল্লি, ৫ সেপ্টেম্বর, ২০২১
উপরাষ্ট্রপতি শ্রী এম ভেঙ্কাইয়া নাইডু আজ বলেছেন, সরকারি ক্ষেত্রে চিকিৎসকদের প্রথম পদোন্নতির পূর্বে গ্রামের মানুষের সেবা করা বাধ্যতামূলক হওয়া প্রয়োজন। শ্রী নাইডু আজ এখানে একাদশ বার্ষিক চিকিৎসা-শিক্ষক দিবস পুরস্কার প্রদান অনুষ্ঠানে আরও বলেন, তরুণ চিকিৎসকদের গ্রামাঞ্চলে ৩ থেকে ৫ বছর সেবা করা অত্যন্ত জরুরী। তিনি বলেন, দেশের মোট জনসংখ্যার ৬০ শতাংশ মানুষ এখনও গ্রামাঞ্চলে বসবাস করেন।
চিকিৎসা পেশাকে এক মহৎ মিশন হিসেবে উল্লেখ করে তিনি চিকিৎসকদের কোন কিছুই উপেক্ষা করা বা উদাসীনতার সঙ্গে না দেখার পরামর্শ দেন। তিনি আন্তরিকতার সঙ্গে দেশের সেবা করার কথা আরও একবার স্মরণ করিয়ে দেন। মানবতার প্রতি করুণার প্রধান মূল্যবোধগুলিকে স্মরণ করিয়ে দিয়ে শ্রী নাইডু চিকিৎসকদের নিজেদের কর্তব্যে সর্বদাই আন্তরিকতা ও নিষ্ঠা মেনে চলার পরামর্শ দেন। উপরাষ্ট্রপতি বলেন, "আপনি  যদি নিঃস্বার্থ মনোভাব নিয়ে মানুষের সেবা করতে পারেন, তাহলে আপনি অপার ও অসীম আনন্দের ধারা উপলব্ধি করতে পারবেন।"
দেশে অত্যাধুনিক স্বাস্থ্য পরিকাঠামো গড়ে তোলার আহ্বান জানিয়ে শ্রী নাইডু বলেন, কোভিড-১৯ মহামারী উন্নত স্বাস্থ্য পরিকাঠামোর প্রয়োজনীয়তা আরও একবার দেখিয়ে দিয়েছে। এই প্রেক্ষিতে তিনি রাজ্য সরকারগুলিকে স্বাস্থ্য পরিকাঠামোর ওপর আরও গুরুত্ব দেওয়ার পরমার্শ দেন।
দেশে মেডিকেল কলেজের সংখ্যা বাড়ানোর প্রয়োজনীয়তার ওপর জোর দিয়ে উপরাষ্ট্রপতি রোগী পিছু চিকিৎসকের ঘাটতি মেটাতে সরকারের প্রয়াসের কথা উল্লেখ করেন। তিনি জানান, দেশে ১ হাজার ৪৫৬ জন রোগীর ক্ষেত্রে চিকিৎসকের সংখ্যা মাত্র এক। বিশ্ব স্বাস্থ্য সংস্থার নিয়ম অনুযায়ী প্রতি এক হাজার রোগী পিছু একজন চিকিৎসক থাকা প্রয়োজন।
শ্রী নাইডু জোর দিয়ে বলেন, চিকিৎসা শিক্ষা ও পরিষেবা সাধারণ মানুষের কাছে আরও সুলভে ও সহজে পৌঁছে দিতে হবে। এই লক্ষ্যে এবারের বাজেটে চিকিৎসা শিক্ষা ও স্বাস্থ্য পরিকাঠামো ক্ষেত্রে সর্বোচ্চ অগ্রাধিকার দেওয়া হয়েছে।
ক্রমপরিবর্তনশীল প্রযুক্তিগত দুনিয়ার কথা উল্লেখ করে উপরাষ্ট্রপতি মেডিকেল কলেজগুলি থেকে উত্তীর্ণ হওয়া চিকিৎসকদের সর্বাধুনিক রোগ নির্ণয় ও চিকিৎসা পদ্ধতি সম্পর্কে আরও বেশি সচেতন হওয়ার পরামর্শ দেন। এই প্রেক্ষিতে তিনি সার্স-কভ-২ ভাইরাসজনিত মহামারীর কথা উল্লেখ করেন।
উপরাষ্ট্রপতি বলেন, চিকিৎসা পড়ুয়াদের নৈতিকতা ও আদর্শের মূল্যবোধগুলিকে আত্মস্থ করতে হবে, যাতে চিকিৎসা পেশার উদ্দেশ্য ও রোগী কল্যাণের বিষয়টি সুনিশ্চিত করা যায়।
স্নাতকোত্তর চিকিৎসা শিক্ষা প্রদানে সরকারের সঙ্গে অংশীদারিত্ব গড়ে তোলার জন্য শ্রী নাইডু দেশের অগ্রণী হাসপাতাল ও চিকিৎসা শিক্ষা প্রতিষ্ঠানগুলির সর্বোচ্চ সংগঠন অ্যাসোসিয়েশন অফ ন্যাশনাল বোর্ড অ্যাক্রিডিটেড ইন্সটিটিউশনস -এর প্রশংসা করেন।
উপরাষ্ট্রপতি এই উপলক্ষে প্রাক্তন রাষ্ট্রপতি ও বিশিষ্ট দার্শনিক শ্রী সর্বপল্লী রাধাকৃষ্ণণকে তাঁর জন্মবার্ষিকীতে শ্রদ্ধা জানান।
এর আগে, শ্রী নাইডু বিশিষ্ট হৃদরোগ বিশেষজ্ঞ এবং পাবলিক হেল্থ ফাউন্ডেশন অফ ইন্ডিয়ার সভাপতি ডঃ কে শ্রীনাথ রেড্ডি, ডাঃ দেবি শেঠি সহ অন্যান্যদের লাইফ-টাইম অ্যাচিভমেন্ট পুরস্কারে সম্মানিত করেন।
এই উপলক্ষে তেলেঙ্গানার স্বরাষ্ট্রমন্ত্রী মহম্মদ মাহমুদ আলি, এএনবিএআই-এর সভাপতি ডঃ আলেক্সজান্ডার থমাস প্রমুখ উপস্থিত ছিলেন।
CG/BD/AS/
(Visitor Counter : 177
অর্থ কমিশন
অর্থ কমিশনের বৈঠক অর্থ মন্ত্রকের সঙ্গে
নয়াদিল্লি, ১৬ মে, ২০১৯
অর্থ কমিশন ১৫ই মে, মঙ্গলবার সার্বিক আর্থিক পরিস্থিতি নিয়ে কেন্দ্রীয় অর্থ মন্ত্রকের বরিষ্ঠ আধিকারিকদের সঙ্গে বৈঠকে বসে। অর্থ কমিশনের চলতি ধারার সঙ্গে সঙ্গতি রেখেই এই বৈঠকের আয়োজন করা হয়। অর্থ কমিশন চাইছে এমন একটি সিদ্ধান্তে পৌঁছতে যাতে, অনুভূমিক এবং সমান্তরালভাবে তাদের সিদ্ধান্ত কার্যকর করা যায়। কমিশনের চেয়ারম্যান এবং সদস্য শ্রী অজয় নারায়ণ ঝা, ডঃ অনুপ সিং ছাড়াও আলোচনায় অংশ নেন অর্থ সচিব শ্রী সুভাষ চন্দ্র গর্গ, রাজস্ব সচিব শ্রী অজয়ভূষণ পাণ্ডে, ব্যয় সচিব শ্রী গিরীশ চন্দ্র মুর্মু, মুখ্য অর্থনৈতিক উপদেষ্টা ডঃ কৃষ্ণমূর্তি সুব্রমনিয়ান, সিবিডিটি-র চেয়ারম্যান শ্রী পি সি মোদী, সিবিআইসি-র চেয়ারম্যান শ্রী পি কে দাস এবং অর্থ মন্ত্রক ও কমিশনের অন্য বরিষ্ঠ আধিকারিকরা।
কমিশন মনে করে, জিডিপি-র হার যে কোনভাবেই হোক, কিছুটা ওঠা-নামা করেছে কারণ, মধ্যবর্তী মেয়াদে অগ্রগতির উচ্চ হার। এই ঝোঁক সারা পৃথিবীব্যাপী। তাই কমিশন মনে করে, প্রত্যক্ষ করবাবদ যে আয় দেখানো হয়েছে তা যথেষ্ট আশানুরূপ। তবে, অপ্রত্যক্ষ করের ক্ষেত্রে দেখা গেছে সময়ে সময়ে পূর্বাভাসের হেরফের হয়েছে। ব্যয়ের ক্ষেত্রে আলোচনা হয় কেন্দ্রীয় কর্মসূচিগুলির সরলীকরণ নিয়ে যেখানে নতুন জীবনচক্রের সঙ্গে মানিয়ে এটি রূপায়ণ করা হচ্ছে।
গত কয়েক মাস ধরেই বিস্তারিত আলোচনা হচ্ছে অর্থ মন্ত্রকের সঙ্গে ‘উদয়’ এবং সপ্তম বেতন কমিশন নিয়ে বিশেষ করে, রাজ্যগুলির আর্থিক পরিস্থিতির প্রেক্ষাপটে।
অর্থ মন্ত্রকের পক্ষ থেকে কমিশনের সামনে কমিশনের আর্থিক কাজকর্ম বিষয়ে সরকারের ভাবনার কথা তুলে ধরা হয়। গত পাঁচ বছরের অর্থনৈতিক উন্নয়ন বিস্তারিত বিশ্লেষণ করা হয়। জোর দেওয়া হয়, আর্থিক বৃদ্ধি, লগ্নি, শিল্পোৎপাদন, ব্যাঙ্কিং, মুদ্রাস্ফীতি, আর্থিক নীতি, বহির্ক্ষেত্র এবং মধ্যমেয়াদি দৃষ্টিভঙ্গি নিয়ে। অর্থ মন্ত্রক কমিশনের কাছে ২০১৮-১৯ এবং ২০১৯-২০-র রূপরেখা তুলে ধরে।
অর্থ মন্ত্রকের থেকে বিভিন্ন খাতে আয়-ব্যয়ের পূর্বাভাসও জানানো হয়। আয়ের উৎস সম্পর্কেও অর্থ মন্ত্রকের ভাবনার কথা তুলে ধরা হয় অর্থ কমিশনের কাছে। ব্যয় এবং কি কি খাতে সেই ব্যয় হবে, কি প্রয়োজন তাও জানানো হয় অর্থ কমিশনকে।
মন্ত্রক এবং কমিশনের মধ্যে আর্থিক ব্যবস্থাপনা নিয়েও বিস্তারিত আলোচনা হয় যেখানে মন্ত্রকের তরফ থেকে বেশ কিছু পরামর্শ দেওয়া হয় কমিশনকে। জিএসটি, স্থানীয় প্রশাসনগুলিকে অনুদান এবং জনসংখ্যার তথ্য নিয়েও বিস্তারিত আলোচনা হয়।
কমিশন এখন অপেক্ষা করছে, অর্থ মন্ত্রকের মাধ্যমে সরকারের পূর্ণ প্রতিবেদন পাওয়ার জন্য। ওই প্রতিবেদন খুব শীঘ্রই পাওয়া যাবে বলে মনে করা হচ্ছে।
CG/AP/DM
(Visitor Counter : 62